CELEX: C2004/273/11
Language: hu
Date: 2004-11-06 00:00:00
Title: A Bíróság ítélete (második tanács) 2004. szeptember 16-án a C-404/02. sz. (High Court of Justice (Anglia és Wales), Chancery Division előzetes döntéshozatal iránti kérelme), Nichols plc kontra Registrar of Trade Marks ügyben (Védjegy – 89/104/EGK irányelv – 3. cikk (1) bekezdés b) pont – Elterjedt családnévből álló védjegy – Megkülönböztető képesség – A 6. cikk (1) bekezdése a) pontjának jelentősége az értékelés során)

6.11.2004   
            
            
               HU
            
            
               Az Európai Unió Hivatalos Lapja
            
            
               C 273/6
            
         
      A BÍRÓSÁG ÍTÉLETE
   
   (második tanács)
   2004. szeptember 16-án
   a C-404/02. sz. (High Court of Justice (Anglia és Wales), Chancery Division előzetes döntéshozatal iránti kérelme), Nichols plc kontra Registrar of Trade Marks ügyben (1)
   
   (Védjegy - 89/104/EGK irányelv - 3. cikk (1) bekezdés b) pont - Elterjedt családnévből álló védjegy - Megkülönböztető képesség - A 6. cikk (1) bekezdése a) pontjának jelentősége az értékelés során)
   (2004/C 273/11)
   Az eljárás nyelve: angol
   A C-404/02. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a High Court of Justice (Anglia és Wales), Chancery Division (Egyesült Királyság) a Bírósághoz 2002. november 12-én érkezett, 2002. szeptember 3-i végzésével az előtte a Nichols plc és a Registrar of Trade Marks között folyamatban lévő eljárásban terjesztett elő, a Bíróság (második tanács), tagjai: C. W. A. Timmermans a tanács elnöke, C. Gulmann (előadó bíró), J.-P. Puissochet, R. Schintgen és N. Colneric bírák, főtanácsnok: D. Ruiz-Jarabo Colomer, hivatalvezető: M. Múgica Arzamendi vezető tisztviselő, 2004. szeptember 16-án meghozta ítéletét, amelynek rendelkező része a következő:
   A védjegyekre vonatkozó tagállami jogszabályok közelítéséről szóló 89/104/EGK első tanácsi irányelv 3. cikke (1) bekezdésének b) pontja keretében egy családnévből álló védjegy megkülönböztető képessége fennállásának, illetve fenn nem állásának értékelését – akkor is, ha elterjedt családnévről van szó – egyedileg, az irányelv 2. cikkében megjelölt minden megjelölésre alkalmazandó szempontok alapján kell elvégezni, tekintettel egyrészt a bejelentéssel érintett árukra és szolgáltatásokra, másrészt pedig arra, hogy az érintett vásárlóközönség hogyan észleli a védjegyet. Az értékelés során nincs jelentősége a védjegyoltalom az irányelv 6. cikke (1) bekezdésének a) pontja szerinti korlátainak.
   
      (1)  HL C 7., 2003.1.11.